Νεκρός στο διαμέρισμά του βρέθηκε το απόγευμα της Δευτέρας ο Ρώσος Πρόξενος, Αντρέι Μαλάνιν.

Ο Ρώσος Πρόξενος βρέθηκε στο σπίτι του στην Ηρώδου Αττικού 7, στο κέντρο της Αθήνας.

Σύμφωνα με τις πρώτες πληροφορίες, ο διπλωμάτης δεν είχε πάει σήμερα στο γραφείο του και παράλληλα δεν είχε δώσει σημεία ζωής.

Έτσι, συνεργάτες του που ανησύχησαν έσπευσαν στο σπίτι του.

Όταν χτύπησαν και δεν πήραν καμία απάντηση, ειδοποίησαν την Αστυνομία και άνοιξαν την πόρτα, όπως προβλέπεται.

Μέσα στο διαμέρισμα βρήκαν τον 55χρονο πρόξενο Αντρέι Μαλανίν νεκρό.

Ήταν πεσμένος στο πάτωμα σε ύπτια θέση, ενώ τα κλειδιά του σπιτιού ήταν πίσω από την πόρτα.

Σύμφωνα με τις πρώτες εκτιμήσεις ο θάνατος του διπλωμάτη οφείλεται σε παθολογικά αίτια.

Ο πρόξενος βρέθηκε στις 17.45′ το απόγευμα. Το διαμέρισμά του βρισκόταν στον τρίτο όροφο 5οροφης πολυκατοικίας.

Επί τόπου έχει μεταβεί και κλιμάκιο του τμήματος Δίωξης Εγκλημάτων κατά Ζωής της Ασφάλειας.